» Prop de 700 persones pedalen per la llera del Besòs | EL9NOU.CAT
Prop de 700 persones pedalen per la llera del Besòs
S’han fet 13.233 quilòmetres que s’ha traduït en 1.323 euros de donació per la investigació de la celiaquia
08/05/2017 | 13:44
La sortida des de Montornès | Júlia Riu
Un total de 689 persones han participat aquest diumenge en la quinzena edició de la bicicleta per la llera recuperada dels rius de la conca del Besòs. Els ciclistes van sortir de forma simultània des de Granollers, Montornès i Parets i van fer un primer tram per les lleres dels rius Congost, Mogent i Tenes, respectivament. A partir de la unió dels tres rius, van seguir resseguint el curs de l’aigua fins a Sant Adrià del Besòs en un recorregut d’una vintena de quilòmetres, segons el punt.
La majoria dels participants han sortit del Parc Firal de Granollers. Una vuitantena més ho han fet tant des de Montornès com des de Parets. Altres persones s’han incorporat als punts intermitjos de Montcada (110) i de Santa Coloma (68).
Entre tots, han recorregut un total de 13.223 quiilòmetres. Aquesta distància es transforma en 1.323 euros que l’empresa Proceli lliurarà a l’Associació Celíacs de Catalunya, que els destinarà a la investigació en patologies relacionades amb la ingesta de gluten a través de la Beca Celíacs Catalunya. És la primera vegada que la prova té un component solidari.
Festa final a Sant Adrià
La bicicletada ha inclòs una festa final al parc fluvial de Sant Adrià, a la desembocadura del riu. Aquí s’han fet diverses activitats com un taller de zumba, inflables, actuacions de hip hop. L’empresa Sol Natural ha fet un taller per mostrar el procés d’elaboració de barretes energètiques sense gluten.
També hi ha hagut un taller de fabricació de caixes niu organitzat pel Grup Ornitològic del Tenes (GOT). En total, se n’han fet més de 100 en una acció que també ha servit per donar a conèixer les espècies d’aus que viuen als rius de la conca del riu Besòs.
Associació de Celíacs de CatalunyabicicletadaceliacsceliaquiaConsorci Besòs-Tordera Notícies relacionades
Gran Centre oferirà vals gratuïts d’aparcament a Pàrquings Blaus Dos detinguts a les Franqueses acusats d’un robatori amb el mètode del butró Els Agents Rurals denuncien al propietari d’una barbacoa a l’Ametlla per no tenir mataguspires Comentaris Cancel·la les respostesHeu d'iniciar la sessió per escriure un comentari.	Les notícies més vistes Dotze detinguts en una operació antidroga a Canovelles